Diari Oficial de la Generalitat Valenciana


Sumari del DOGV 8982, del 23-12-2020 (2020/11728)

ACORD de 18 de desembre de 2020, del Consell, pel qual s'autoritza una transferència de crèdits del capítol 7 del programa 422.20, Ensenyament Primari, al capítol 8 del programa 457.10, Foment de l'activitat esportiva, per import de 7.000.000,00 d'euros, i la inclusió del projecte financer en aquest últim programa per a l'ampliació de capital del Circuit del Motor i Promoció Esportiva SA. Expedient 09.029/30-167.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11896


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza una transferència de crèdits del capítol 7 del programa 422.20, Ensenyament Primari, al capítol 8 del programa 457.10, Foment de l'activitat esportiva, per import de 7.000.000,00 d'euros, i la inclusió del projecte financer en aquest últim programa per a l'ampliació de capital del Circuit del Motor i Promoció Esportiva SA. Expedient 09.029/30-167. [2020/11230]  
  
El Consell d'Administració del Circuit del Motor i Promoció Esportiva, SAU, en les reunions de 30.06.2020 i 16.11.2020, atesa la situació financera i patrimonial de la societat i en aplicació del que es disposa en la Llei de societats de capital, va acordar mesures per a restablir l'equilibri patrimonial, alhora que, per unanimitat es va acordar proposar a la Generalitat, com a soci únic, la realització d'una ampliació de capital social de 7.000.000,00 ?. A conseqüència d'aquests acords i per a fer efectiva aquesta ampliació, per part de la Conselleria d'Educació, Cultura i Esports, es proposa dotar el capítol 8, «Actius financers», en el programa 457.10, Foment de l'activitat esportiva, amb 7.000.000,00 - per a la inclusió del projecte financer PB003 Adquisició i participació en el Circuit del Motor i Promoció Esportiva, SAU.  
  
Per al finançament proposa transferir aquest import des del capítol 7 del programa 422.20, Ensenyament Primari, minorant la dotació de la línia de transferència T8253, «Finançament delegació de competències en matèria d'infraestructures educatives Educació Primària», que per les especials circumstàncies en aquest exercici per l'emergència sanitària que han suposat suspensió en les tramitacions i retards en el ritme d'execució de les obres, té disponibilitats que no estan vinculades a compromisos pendents ni a finançament condicionat.  
  
A aquest efecte, i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de desembre de 2020,  
  
  
Acorda  
  
Primer  
Autoritzar una minoració de crèdit en l'aplicació 12.91.22.524.14.0, per import de 7.000.000,00 ?, així com la minoració per aquest mateix import en la dotació de la línia de transferències T8253, de l'annex de transferències i subvencions corrents del programa 422.20, Ensenyament Primari, d'acord amb el detall següent i partint de la dotació resultant, una vegada aprovat l'expedient 06.031/20-162 que s'està tramitant simultàniament.  
Segon  
Autoritzar l'habilitació del capítol 8, «Actius financers», en el programa 457.10, Foment de l'activitat esportiva, aplicació 02.87.14.604.45.2, per import de 7.000.000,00 ?, i la inclusió en l'annex de projectes financers del programa del projecte financer i per l'import següent:  
  
Codi Denominació projecte Import  
PB003 Adquisició i participació en Circuit   
del Motor i Promoció Esportiva, SA 7.000.000,00  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE